text: Grænseforeningen indstillet til pris
  07 oktober 2013 kl. 14.31
  Grænseforeningen får måske en integrationspris. I hvert fald er foreningen indstillet til prisen.
  Baggrunden er Grænseforeningens kulturmødeambassadører.
  - Det er utrolig vigtigt, at vi har unge mennesker som kulturmødeambassadørerne, der tør bruge deres personlige erfaringer og tør diskutere spørgsmål som nationalitet og identitet. Det er modigt, og ved at sætte sig selv i spil er de på en forbilledlig måde med til at nedbryde fordomme og fremme sammenhængskraften i Danmark, siger social-, børne- og integrationsminister Annette Wilhelmsen, der uddeler prisen.
  Det er 12. år i træk, at der uddeles integrationspriser til personer, kommuner, foreninger og arbejdsplader, der har gjort en særlig indsats for at fremme integrationen i Danmark.
  Kulturmødeambassadørerne er et frivilligt korps af unge, som holder dialogmøder om nationalitet, identitet og medborgerskab.
  